Yhdysvalloissa asuva Saarinen on kuin kuka tahansa teinityttö – yhtä asiaa lukuun ottamatta.

Saarinen syntyi sittemmin kielletyllä menetelmällä. KUVAKAAPPAUS/BBC

Alana Saarinen on yksi maailman 30–50 ihmisestä, joilla on kolmannen henkilön mitokondrioita – ja näin ollen DNA:ta – kehossaan. Tyttö sai alkunsa uraauurativissa, sittemmin kielletyissä, hedelmöityshoidoissa Yhdysvalloissa. Mitokondriot ovat äidiltä periytyviä soluelimiä, joissa soluhengitys tapahtuu.

Saarinen syntyi sytoplasmiseksi siirroksi kutsutun hedelmättömyyshoidon seurauksena. Hänen Sharon-äitinsä oli yrittänyt saada lasta lukuisten eri menetelmien avulla jo kymmenen vuoden ajan.

Hoidot pyydetiin lopettamaan

Hoitomuoto kehitettiin alkiokehitysopin tohtori Jacques Cohenin ja hänen ryhmänsä toimesta 90-luvun loppupuolella New Jerseyssä Yhdysvalloissa.

Saarisen lisäksi Cohenin klinikalla sai alkunsa 16 vastaavalla keinolla hedelmöitettyä lasta. Muilla menetelmän adoptoneilla klinikoilla lapsia hedelmöitettiin maailmanlaajuisesti noin 30–50. Menetelmää kuitenkin varjostivat muutamat keskenmenot sekä syntyneiden lasten kehityshäiriöt.

Lopulta vuonna 2002 Yhdysvaltain ruoka- ja lääkevirasto FDA pyysi klinikoita lopettamaan hoidot eettisiin ja terveydellisiin syihin vedoten. Teini-ikäisellä Saarisella ei kuitenkaan ole terveysongelmia tai kehityshäiriöitä ilmennyt.

Menetelmä ei ole vaarallinen

Menetelmää on tutkittu perusteellisesti sitten sen kieltämisen, ja kolmen erilaisen riippumattoman arvion mukaan menetelmä ei ole vaarallinen.

Saarisen kaltaisia, kolmen geneettisen vanhemman omaavia ihmisiä saattaa siis syntyä tulevaisuudessa lisää.

– Olisi järkeenkäypää, että edellytysten täyttyessä ja muutamien ylimääräisten kokeiden jälkeen voisimme ottaa menetelmän jälleen käytäntöön, King’s Collegen naistenklinikan emeritysprofessori Peter Braude selventää.

Iso-Britannia toivookin laillistavansa tulevaisuudessa samankaltaista tekniikkaa käyttävän menetelmän. Menetelmän avulla luovuttajalta saadut mitokondriot voisivat heikentää muiden vanhempien geneettisten sairauksien mahdollisuutta.

Mikäli laki tulee voimaan, on Britannia ensimmäinen maa maailmassa, jossa lapsella voisi jälleen olla kolmen ihmisen DNA:ta.

Lähde: BBC

Juttua muokattu kello 8.20: Saarinen on kotoisin Yhdysvalloista eikä Britanniasta, kuten jutun ingressissä aiemmin kerrottiin.